நாள்களை ஒழுங்குபடுத்துவதற்கு பத்துக்கும் மேற்பட்ட உத்திகள் உள்ளன. இதற்கு ‘துப்பு’ என்று பெயர். ஆனால், இந்த உத்திகளை தற்காலத்தில் பயன்படுத்த முடியாது. தஞ்சை பெரிய கோயிலே ராஜராஜன் பயன்படுத்திய துப்புதான். கோயிலின் அசைவின் மூலமாக பூமியை நகர்த்தி ஒழுங்கு செய்திருக்கிறான் ராஜராஜன். அதனால்தான் அவன் பேரரசன். இதைக் கேட்பதற்கு வேடிக்கையாக இருக்கலாம். இல்லை என்று ஆராய்ச்சியாளர்கள் மறுக்கலாம். அதுகுறித்து விவாதிக்கலாம். தஞ்சை பெரிய கோயிலில், 240 சிவயோகியர்களை கோயிலில் தங்கவைத்து, அவர்களின் வலது மற்றும் இடது மூச்சான நாடியை கட்டுப்படுத்தி அனைவரும் ஒரேநேரத்தில், ஒரேமாதிரியாக ஒன்றாக மூச்சுவிட்டு பூமியின் ஆட்டையைச் சரி செய்திருக்கிறார்கள். இதற்கு ‘சதயம் செய்தல்’ என்று பெயர்.